Minister moet parool vir Walus heroorweeg | Maroela Media
Die hooggeregshof in Pretoria het Donderdag gelas dat die minister van justisie sy besluit om Janusz Walus parool te weier moet heroorweeg.
Regter Selby Baqwa het min. Michael Masutha se weiering om parool aan Walus toe te staan tersyde gestel. Die hof het Masutha 120 dae kans gegee om Walus se aansoek te heroorweeg. Walus sal kan insae gee, asook die SAKP en Chris Hani se weduwee, Limpho.
Walus het reeds 25 jaar van sy lewenslange tronkstraf in die Kgosi Mampuru-gevangenis uitgedien vir die moord op Hani in April 1993.
Walus het aan die begin van Augustus vir die derde keer aansoek gedoen om parool. Hy het die hof versoek om Michael Masutha se weiering om sy parool toe te staan, te hersien en tersyde te stel. Die hof het toe uitspraak voorbehou.
Deur sy regsverteenwoordiger het Walus gesê hy het al verskeie kere sy berou uitgespreek aan die Hani-familie en die samelewing. Hy het sewe jaar gelede 'n positiewe aanbeveling ontvang van die paroolraad, maar sy parool is in 2013 deur die minister afgekeur.
Masutha het in November 2017 weer Walus se paroolaansoek afgekeur. Dít nadat die Pretoriase hooggeregshof beslis het Walus moet vrygelaat word. Masutha se aansoek om verlof tot appèl is aanvanklik afgekeur waarna hy die appèlhof direk genader het. Die appèlhof het die saak na Masutha terugverwys en gesê hy het 90 dae tyd om te besluit of Walus vrygelaat moet word of nie.
Masutha het destyds aangevoer 'n sielkundige verslag het bevind Walus het wel berou dat Hani se kinders sonder 'n pa en sy vrou sonder haar man gelaat is, maar geen berou dat hy Hani vermoor het nie.
Baqwa is dieselfde regter wat in 2015 mediese parool toegestaan het aan Clive Derby-Lewis, wat Hani se moord saam met Walus beplan het. Die regter het egter in daardie stadium gesê hy glo die 79-jarige Derby-Lewis het berou getoon vir die moord.
Minister wees net asseblief konsekwent ! Môre is die skoen aan 'n ander voet dan moet Jy hulle dieselfde behandel en dan ook 25 jaar wag ! Ons soek gelyke behandeling en die reëls moet vir almal dieselfde wees !
Masutha is die toppunt van "asprisgeit"!!! En mev Hani se haat sal haar nog vernietig!. Regtig, lewenslank in alle opsigte is 25 jaar, so hy het eintlik nie eens parool nodig nie, hy moet automaties vrygelaat word…hy het sy tyd uitgedien.
Kan ons nou nie maar eens en vir altyd versoen nie?
Ek hoop Walusz se paroo aansoek slaag, maar soos ek die spul ken sal ek nie my asem ophou nie.
Hierdie man het in Pole onder kommunisme grootgeword en dit gehaat. Toe kom hy uit Pole uit en verhuis SA toe. In 1989 het kommunisme tot 'n einde gekom in Pole. In 1990 is die ANC en die SA Kommunistiese Party ontban en het ALMAL in SA geweet wat sou kom. Waarom het Walus dan nie teruggegaan Pole toe nie? Ten tyde van die moord op Hani was kommunisme dan reeds amper 4 jaar WEG uit Pole uit. Kommunisme soos toegepas in Pole was ook nie só sleg nie. Dit was 'n land SONDER goed soos: -beurtkrag -Vuil swak staatshospitale… Lees meer »